**ПРОЕКТ НА ДОГОВОР**

№ ………………………………..

Днес, ……………….. 2020 г. в гр. Благоевград между:

**ОБЛАСТНА ДИРЕКЦИЯ** **„ЗЕМЕДЕЛИЕ”** – Благоевград, с БУЛСТАТ 175808922, със седалище: гр. Благоевград, ул. „Васил Коритаров” № 2, представлявано от директора - Кирил Укев и главен счетоводител - Ана Георгиева**,** наричано накратко **ВЪЗЛОЖИТЕЛ** от една страна,

и

............................................................................... ............................. ………………, ЕИК ………………, вписано в Търговския регистър при Агенцията по вписванията, със седалище и адрес на управление: гр. .............................................. , ............................ , представлявано от ........................................................................................... - .......................... ,

наричан по-долу **ИЗПЪЛНИТЕЛ,** от друга страна,

на основание чл. 112 от Закона за обществените поръчки (ЗОП), както и на основание Решение №……………. на директора на ОДЗ - Благоевград за откриване на процедура за възлагане на обществена поръчка чрез публично състезание с предмет: „Избор на изпълнител за осигуряване на логистика, организация и провеждане на обучения във връзка с повишаване на компетентността на служителите от Областна дирекция „Земеделие” – Благоевград, по различни теми разпределени в седем обособени позиции**”,** по Проект № BG05SFOP001-2.019-0001 „Подобряване на специализираните знания и умения на служителите в Областна дирекция „Земеделие“ Благоеврад“, финансиран по Оперативна програма „Добро управление“, свинансирана от Европейския съюз, чрез Европейски социален фонд и всички предложения от офертата на участника с вх. № …………………, въз основа на които е определен за изпълнител със Заповед № …………………..- …………. /…………. 2020 г. на директора на ОДЗ – Благоевград, се сключи настоящият договор за следното:

**І. ПРЕДМЕТ НА ДОГОВОРА**

**Чл. 1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу уговореното в този договор възнаграждение да изпълни обществена поръчка с предмет **„**Избор на изпълнител за осигуряване на логистика, организация и провеждане на обучения във връзка с повишаване на компетентността на служителите от Областна дирекция „Земеделие” – Благоевград, по различни теми разпределени в седем обособени позиции, съгласно Техническо и ценово предложение, които са неразделна част от настоящия договор..

**(2)** Основните дейности, свързани с изпълнение предмета на обществената поръчка включват:

*1. Обособена позиция № 1 – обучение на тема „Сключване на споразумения за ползване на земеделски земи” –* предвижда се обучение наобщо 40 (четиридесет) обучаеми.

*2.Обособена позиция № 2 – обучение на тема „Система за идентификация на земеделските парцели”* - предвижда се обучение наобщо 50 (петдесет) обучаеми.

*3. Обособена позиция № 3 – обучение на тема „Работа с интегрирана информационна система ФЕРМА (FERMA) под OS Windows”* - предвижда се обучение наобщо 60 (шестдесет) обучаеми.

*4.Обособена позиция № 4 – Обучение на тема „Работа с CadiS фор МЗХГ и изготвяне на служебни разпределения“-*  предвижда се обучение на общо 50 (петдесет) обучаеми.

*5.Обособена позиция № 5 – Обучение на тема „Работа с GPS QPAD X5” –* предвижда се обучение на общо 50 (петдесет) обучаеми.

*6.Обособена позиция № 6 - Обучение на тема „Управление и разпореждане на земи от Държавен поземлен фонд“ -* предвижда се обучение на общо 30 (тридесет) обучаеми.

*7. Обособена позиция № 7 - Обучение на тема „Междурегистров обмен на данни и работа с портали, платформи и системи в Областна дирекция „Земеделие“ и общинските служби по земеделие -* предвижда се обучение на общо 60 (шестдесет) обучаеми.

За всички обособени позиции е предвидено:

* Кафе пауза – 3 бр.
* Кетъринг – 3 бр. изхранване;
* Зала за обучение – 8 часа
* Техника - 8 часа
* Лекторски хонорар – 8 часа
* Учебни материали и сертификат, съобразно темата на обучение
* Транспорт – изнесени - на разстояние до 100 км от ОД – Земеделие – Благоевград (до 200 км в двете посоки).
* Хотелско настаняване.

 **(3)** Изпълнението на предмета на обществената поръчка трябва да отговаря напълно на всички изисквания по отношение на изпълнението и отчитането на проекти, финансирани по ОП “Добро управление“.

**(4**) *(ако е приложимо)* Най-късно преди започване на изпълнението на настоящия договор, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата на **ИЗПЪЛНИТЕЛЯ**. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на договора в срок до 7 (*седем*) работни дни от настъпване на съответното обстоятелство.

**ІІ. СРОК НА ДОГОВОРА**

**Чл. 2. (1)** Настоящият договор влиза в сила от датата на подписването му от страните.

**(2)** Срокът за изпълнение на договора е до 04.12.2021 г. или до края на изпълнение на Административен договор № BG05SFOP001-2.019-0001-C01

**ІІІ. ЦЕНА И НАЧИН НА ПЛАЩАНЕ**

**Чл. 3. (1) ВЪЗЛОЖИТЕЛЯТ** заплаща на **ИЗПЪЛНИТЕЛЯ** реално преминали обучението лица по единичната осреднена стойност за един обучен.

1. Общата стойност на обществената поръчка не може да надвишава сумата от …………. (*словом*) лева без ДДС, съгласно ценовото предложения на избрания изпълнител, което е неразделна част от настоящия договор.

2.Осреднена стойност на разходите за един обучен за всички обособени позиции е ……………………….(словом) лева без ДДС, респективно …………………………. (словом) с ДДС (в цената е включено: хотелско настаняване, транспорт, кетъринг – изхранване – 3 бр., кафе-паузи – 3 бр., наем зала, наем техника, лекторски хонорар, учебни материали и сертификат).

3. максимарно допустими стойности на обученията по теми са *(съобразно ценово предложение на избрания изпълнител, но не могат да надвишават заложената прогнозна стойност в документацията).*

3.1. Общата стойност на преминалите обучение за обособена позиция № 1 не може да надвишава сумата ………………. (словом) лева без ДДС, респективно - ……………….. (словом) с ДДС.

3.2. Общата стойност на преминалите обучение за обособена позиция № 2 не може да надвишава сумата ………………. (словом) лева без ДДС, респективно - ……………….. (словом) с ДДС.

3.3. Общата стойност на преминалите обучение за обособена позиция № 3 не може да надвишава сумата ………………. (словом) лева без ДДС, респективно - ……………….. (словом) с ДДС.

3.4. Общата стойност на преминалите обучение за обособена позиция № 4 не може да надвишава сумата ………………. (словом) лева без ДДС, респективно - ……………….. (словом) с ДДС.

3.5. Общата стойност на преминалите обучение за обособена позиция № 5 не може да надвишава сумата ………………. (словом) лева без ДДС, респективно - ……………….. (словом) с ДДС.

3.6. Общата стойност на преминалите обучение за обособена позиция № 6 не може да надвишава сумата ………………. (словом) лева без ДДС, респективно - ……………….. (словом) с ДДС.

3.7. Общата стойност на преминалите обучение за обособена позиция № 7 не може да надвишава сумата ………………. (словом) лева без ДДС, респективно - ……………….. (словом) с ДДС.

 **(2)** Осреднената стойност на разходите за един обучен не може да бъде променяна, освен в случаите, изрично предвидени в ЗОП и свързаните с него нормативни актове.

**Чл. 4. (1)** Цената по чл. 3, ал.1, т.1 се изплаща, както следва:

- 15 % (петнадесет процента) авансово от общата стойност на договора в срок до пет работни дни от датата на сключване на договора въз основа на издадена и представена оригинална фактура от **ИЗПЪЛНИТЕЛЯ**;

- 85 % (осемдесет и пет процента) окончателно в срок от двадесет работни дни след приключване на обучението за всяка отделна тема и представяне на приемо-предавателен протокол от проведеното обучение по съответната тема, в който следва да бъде описан наименованието на темата на обучението и броя на обучените служители и представена оригинална фактура от **ИЗПЪЛНИТЕЛЯ,** която фактура да бъде издадена съобразно реално преминалите обучението лица за съответната тема. Общата прогнозна стойност за обучението по темите не може да надвишава сумите заложени за обученията в т.3 на чл.3 от настоящия договор.

**(2) ВЪЗЛОЖИТЕЛЯТ** заплаща стойността на фактурата по ал. 2 по банков път по сметката на **ИЗПЪЛНИТЕЛЯ,** в …………………………. Банка

IBAN…

BIC….

**(3) ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени, относими към банковите му данни, в срок от 7 (*седем*) работни дни, считано от момента на настъпване на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, се счита, че плащанията са надлежно извършени.

**Чл. 5. (1)** Когато за частта от услугата, която се изпълнява от подизпълнител, изпълнението може да бъде предадено отделно от изпълнението на останалите услуги, подизпълнителят представя на **ИЗПЪЛНИТЕЛЯ** отчет за изпълнението на съответната част от услугите, заедно с искане за плащане на тази част пряко на подизпълнителя.

**(2) ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** отчета и искането за плащане на подизпълнителя в срок до 5 (*пет)* работни дни от получаването му, заедно със становище, от което да е видно дали оспорва плащанията или част от тях като недължими.

**(3) ВЪЗЛОЖИТЕЛЯТ** приема изпълнението на частта от услугите, при съответно спазване на разпоредбите на Раздел VIІ от настоящия договор, и заплаща възнаграждение за тази част на подизпълнителя в срок до 20 (*двадесет*) работни дни от подписването на приемо-предавателен протокол. **ВЪЗЛОЖИТЕЛЯТ** има право да откаже да извърши плащането, когато искането за плащане е оспорено от **ИЗПЪЛНИТЕЛЯ**, до момента на отстраняване на причината за отказа.

**ІV. МЯСТО НА ИЗПЪЛНЕНИЕ**

**Чл. 6. (1)** Дейностите по настоящия договор ще се изпълняват (*съгласно оферта на избрания изпълнител).*

**(2)** При нужда от съгласуване на изпълнението по предмета на настоящия договор срещите се извършват на административния адрес на **ВЪЗЛОЖИТЕЛЯ,** в гр. Благоевград, ул. „Васил Коритаров“ № 2.

**V. ПРАВА, ЗАДЪЛЖЕНИЯ И ОТГОВОРНОСТИ НА ИЗПЪЛНИТЕЛЯ**

**Чл. 7. (1) ИЗПЪЛНИТЕЛЯТ** има право:

**1.** Да получи заплащането на цената за изпълнение предмета на настоящия договор по реда, начина, при условията, в размера и в сроковете, съгласно раздел ІІІ от настоящия договор;

**2.** Да иска и да получава от **ВЪЗЛОЖИТЕЛЯ** необходимото съдействие за изпълнение на задълженията си по настоящия договор, както и всички документи и данни, необходими за изпълнение предмета на договора.

**(2) ИЗПЪЛНИТЕЛЯТ** се задължава:

**1.** Да извърши дейностите по предмета на настоящия договор качествено, в срок и в съответствие с изискванията на **ВЪЗЛОЖИТЕЛЯ**, определени в документацията и Техническата спецификация - неразделни части от настоящия договор. Неспазването на Техническото предложение се счита за неспазване на договора;

**2.** Да представи на **ВЪЗЛОЖИТЕЛЯ** материалите и резултатите от изпълнението предмета на договора в срок, във вид и в обем съгласно изискванията, определени в Техническо предложение, неразделни части от настоящия договор;

**3.** Да осигури на **ВЪЗЛОЖИТЕЛЯ** регламентиран достъп до всички материали и документи във връзка с предмета на договора през целия срок на неговото изпълнение;

**4.** След писмено уведомяване от страна на **ВЪЗЛОЖИТЕЛЯ** да отстранява за своя сметка установените неясноти, пропуски и грешки при изпълнение предмета на настоящия договор;

**5.** Да съдейства на националните и европейски компетентни органи при извършване на одити, контрол и проверки при усвояването и разходването на средствата по настоящия договор;

**6.** Да спазва всички изисквания по отношение на изпълнение, отчитане и извършване на проверки на място на проекти, финансирани по Оперативна програма „Добро управление“

**7.** Да организира встъпителна среща с представители на **ВЪЗЛОЖИТЕЛЯ**, на която да се обсъдят организацията на работата, във връзка с изпълнението на договора, както и необходимостта и начина на осъществяване на координация по време на изпълнението му;

**8.** Избраният **ИЗПЪЛНИТЕЛ** има задължението - във всеки документ/материал, свързан с изпълнението на ПРОЕКТА, който се използва за обществеността или за участниците в ПРОЕКТА, да посочва, че ПРОЕКТЪТ се осъществява с финансовата подкрепа на Оперативна програма „Добро управление“, съфинансирана от Европейския съюз чрез Европейския социален фонд.

 **(3) ИЗПЪЛНИТЕЛЯТ** носи пълната отговорност за качеството на изпълнението на дейностите по настоящия договор.

**(4)** *(ако е приложимо)* **ИЗПЪЛНИТЕЛЯТ** се задължава да сключи договор/договори за подизпълнение с посочените в офертата му подизпълнители в срок от 7 (*седем*) работни дни от сключване на настоящия договор. В срок до 7 (*седем*) работни дни от сключването на договор за подизпълнение или на допълнително споразумение за замяна на посочен в офертата подизпълнител, **ИЗПЪЛНИТЕЛЯТ** изпраща копие на договора или на допълнителното споразумение на **ВЪЗЛОЖИТЕЛЯ,** заедно с доказателства, че са изпълнени условията по чл. 66, ал. 2 и 11 от ЗОП.

**VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 8. (1) ВЪЗЛОЖИТЕЛЯТ** има право:

**1.** Да контролира изпълнението на поетите от **ИЗПЪЛНИТЕЛЯ** договорни задължения. Указанията на **ВЪЗЛОЖИТЕЛЯ** чрез упълномощените от него лица в изпълнение на това му правомощие са задължителни за **ИЗПЪЛНИТЕЛЯ**, доколкото не пречат на неговата оперативна самостоятелност, изпълнението им не е фактически невъзможно и не излизат извън рамките на договореното;

**2.** Да получава регламентиран достъп до всички материали и документи във връзка с предмета на договора през целия срок на неговото изпълнение;

**3.** Да получи качествено, без отклонение от договореното и в срок изпълнение на възложените дейности, както и всички документи и други материали, изготвени от **ИЗПЪЛНИТЕЛЯ** в изпълнение на предмета на настоящия договор.

**4.** В случай, че предложената стойност от избрания Изпълнителя е до 10 % по- ниска от прогнозната стойността на настоящата обществена поръчка, то с реализираната икономия Възложителя си запазва правото да я използа за увеличаване броя на лицта, които успешно да преминат обучението с получаване на сертификат по Проект № BG05SFOP001-2.019-0001 „Подобряване на специализираните знания и умения на служителите в Областна дирекция „Земеделие“ Благоеврад“, финансиран по Оперативна програма „Добро управление“, свинансирана от Европейския съюз, чрез Европейски социален фонд.

 **(2) ВЪЗЛОЖИТЕЛЯТ** се задължава:

**1.** Да заплати уговорената цена при условията, по начина и в сроковете, уговорени в раздел ІІІ от настоящия договор;

**2.** Да оказва необходимото съдействие на **ИЗПЪЛНИТЕЛЯ** при и по повод изпълнение на задълженията му по настоящия договор;

**3.** Да предостави на **ИЗПЪЛНИТЕЛЯ** всички документи и данни, необходими за изпълнение предмета на настоящия договор;

**4.** Да организира приемането на работата на **ИЗПЪЛНИТЕЛЯ** в договорените вид, срокове, качество и количество.

5. да оказва пълно сътрудничество и да предоставя права и достъп на представителите на УО, Сертифициращия орган, Одитния орган, Сметната палата, Европейската комисия, Европейската прокуратура, Европейската сметна палата, Европейската служба за борба с измамите (OLAF) и други институции, оторизирани за това, да извършват проверки, инспекции и одити по ПРОЕКТА, доколкото тези права и достъп са необходими, за да упражняват посочените органи и институции в пълна степен съответната си компетентност. По отношение на OLAF тези права включват правото да се извършват разследвания, включително проверки и инспекции на място, в съответствие с Регламент (ЕС, Евратом) № 883/2013.

**VII. ПРИЕМАНЕ ИЗПЪЛНЕНИЕТО НА ДЕЙНОСТИТЕ - ПРЕДМЕТ НА ДОГОВОРА**

**Чл. 9. (1)** В срок до 3 *(три)* работни дни след провеждане на обучението по съответната тема **ИЗПЪЛНИТЕЛЯТ** предоставя на **ВЪЗЛОЖИТЕЛЯ приемо-предавателен протокол** в два оригинални екземпляра по един за всяка от страните, придружен с отчетни документи за приемане изпълнението на договора както следва:

* Списък на присъствалите лица на обучението, който да съдържа задължително три имена, длъжност на лицето, служба и подпис;
* Снимков материал;
* Попълнена анкетна карта на участниците (по образец).
* Заверени копия на издадените Сертификати за завършен курс на обучение.
* Други относими документи, ако такива са приложими.

**Чл. 10.** При необходимост или отсъствие на посоченото/ите в изричната заповед упълномощено/и лице/а, натоварено/и да приемат изпълнението по настоящия договор, **ВЪЗЛОЖИТЕЛЯТ** може да изменя заповедта, като за целта уведомява писмено **ИЗПЪЛНИТЕЛЯ**.

**Чл. 11. ВЪЗЛОЖИТЕЛЯТ** има право:

**1.** да приеме резултатите от изпълнение на обществената поръчка без забележки;

**2.** да отложи приемането или определи допълнителен срок за доработване, ако пропуските и недостатъците са отстраними;

**3.** да откаже приемането поради съществени неотстраними пропуски и недостатъци и да прекрати договора.

**VІІI. НЕУСТОЙКИ, САНКЦИИ И ОТГОВОРНОСТИ**

**Чл. 12. (1)** При неспазване от страна на **ИЗПЪЛНИТЕЛЯ** на срока по чл. 2, ал. 2 от настоящия договор, същият дължи на **ВЪЗЛОЖИТЕЛЯ** неустойка в размер 0,02% *(нула и две стотни процента)* за всеки ден от забавата от цената по чл. 3, ал. 1 с ДДС, но не повече от 5 % *(пет на сто)* от стойността на договора с ДДС.

**(2)** Ако забавата за предоставяне на услугата продължи повече от 30 *(тридесет)* дни, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 5 % *(пет на сто)* от цената с ДДС по чл. 3, ал. 1 от настоящия договор.

 **(3)** При констатирано лошо или друго неточно или частично изпълнение на отделна дейност, или при отклонение от изискванията и сроковете за плащане, изправната страна има право да поиска от неизправната страна неустойка в размер на 0.02% (*нула цяло и две стотни процента*) от Цената за съответната дейност за всеки ден забава, но не повече от 5 % (*пет процента*) от стойността на съответната дейност.

 **(4)** При неизпълнение на някое от задълженията по настоящия договор от страна на **ВЪЗЛОЖИТЕЛЯ –** забава на плащането на уговреното възнаграждение, **ВЪЗЛОЖИТЕЛЯТ** дължи на **ИЗПЪЛНИТЕЛЯ** неустойка в размер 0,02% *(нула и две стотни процента)* за всеки ден от забавата по цената по чл. 3, ал. 1 с ДДС, но не повече от 5 % *(пет на сто)* от стойността на договора с ДДС.

 **(5)** Начислените по договора неустойки могат да се прихващат от дължимото плащане или от гаранцията за изпълнение по настоящия договор.

**Чл. 13. (1)** При прекратяване на договора поради виновно неизпълнение на някоя от страните по договора, виновната страна дължи неустойка в размер на 10 % *(десет на сто)* от стойността на договора с ДДС.

**(2)** При прекратяване на договора едностранно от **ВЪЗЛОЖИТЕЛЯ**, последният дължи на **ИЗПЪЛНИТЕЛЯ** заплащане на стойността на извършените до датата на прекратяването дейности въз основа на двустранно съставен и подписан констативен протокол за извършените неизплатени дейности.

**(3)** Дължимите неустойки, уговорени в настоящия раздел, не лишават страните от възможността да търсят обезщетение за вреди в по-голям размер по общия исков ред.

**X. НЕПРЕОДОЛИМА СИЛА**

**Чл. 14. (1)** Непреодолима сила са обстоятелства от извънреден характер, които страната по договора при полагане на дължимата грижа не е могла или не е била длъжна да предвиди или предотврати, и които са възникнали след сключването на договора.

**(2)** Не е налице непреодолима сила, когато съответното събитие е настъпило вследствие на неположена грижа от някоя от страните или ако при полагане на дължимата грижа това събитие е можело да бъде предотвратено.

**(3)** Страната, изпълнението на чието задължение е възпрепятствано от непреодолима сила, не може да се позовава на нея, ако не е изпълнила задължението си по предходната алинея.

**Чл. 15. (1)** Никоя от страните по договора не носи отговорност за неизпълнение или забавено изпълнение на свое задължение в резултат на настъпило събитие от извънреден характер, което може да бъде определено като непреодолима сила, в това число и за причинените от това неизпълнение вреди.

**(2)** Ако страните са били в забава преди възникването на непреодолимата сила, те не могат да се позовават на последната при неизпълнение на задълженията си по настоящия договор.

**Чл. 16. (1)** Страната, която се позове на обстоятелство от извънреден характер по смисъла на чл. 14, ал. 1, което е причина за неизпълнение на задължения по договора, е длъжна в петдневен срок писмено да уведоми другата страна за настъпването, съответно за преустановяване на въздействието на непреодолимата сила, като обоснове причините за настъпването и какви са възможните последици от нея за изпълнението на договора.

**(2)** Към известието по ал. 1 се прилагат всички релевантни и/или нормативно установени доказателства за настъпването, естеството, размера на непреодолимата сила и причинната връзка между това обстоятелство и невъзможността за изпълнение.

**(3)** В случай, че някое от доказателствата по ал. 2 се издава от компетентните органи в срок, по-дълъг от посочения в ал. 1, страната, изпълнението на чието задължение е възпрепятствано от непреодолимата сила е длъжна с известието по ал. 1 да съобщи за това обстоятелство и в петдневен срок след предоставянето на съответното доказателство от компетентния орган да уведоми другата страна и да й представи доказателството.

**(4)** При неуведомяване по ал. 1 се дължи обезщетение за настъпилите вреди.

**Чл. 17. (1)** При позоваване на непреодолима сила страната, изпълнението на чието задължение е възпрепятствано от непреодолимата сила, е длъжна да предприеме всички възможни мерки, за да ограничи последиците от настъпването на събитието.

**(2)** Страната е длъжна, след съгласуване с насрещната страна, да продължи да изпълнява тази част от задълженията си, които не са възпрепятствани от непреодолимата сила.

**Чл. 18. (1)** Страната, изпълнението на чието задължение е възпрепятствано от непреодолимата сила, ведно с уведомлението по чл. 16, ал. 1 изпраща до другата страна уведомление за спиране на изпълнението до отпадане на непреодолимата сила.

**(2)** За спиране срока на изпълнението на задължение/задължения по настоящия договор, което/които е възпрепятствано/са възпрепятствани от непреодолима сила, до отпадане на последната страните подписват Протокол за спиране изпълнение на задължението/ята засегнато/засегнати от непреодолимата сила. Спирането се отнася за всички действия и дейности по изпълнение на съответното/ите задължение/ния, засегнато/засегнати от непреодолимата сила, както и за действията по отчитане и приемане на изпълнението на това задължение/задължения. Протоколът по настоящата алинея се подписва в тридневен срок от постъпване на уведомлението.

**(3)** След отпадане на обстоятелствата от извънреден характер, които са определени като непреодолима сила в уведомлението по чл. 16, ал. 1, страната, изпълнението на чието задължение е възпрепятствано от непреодолимата сила, писмено, с известие в петдневен срок от отпадане на тези обстоятелства уведомява другата страна за възобновяване на изпълнението на договора.

**(4)** Ако след изтичане на петдневния срок по ал. 3 страната, която е дала известието за спиране по ал. 1, не даде известие за възобновяване на изпълнението на договора, втората страна писмено с известие уведомява, че са налице основанията за възобновяване на изпълнението и иска от първата страна да даде известие за възобновяване на изпълнението, като определя и срок за това, който не може да е по-кратък от 5 *(пет) работни* дни.

**(5)** Ако и след изтичане на срока, определен в известието по ал. 4, страната, която е дала известието по ал. 1, не възобнови изпълнението на договора, изправната страна има право да прекрати договора и да получи неустойката за неизпълнение на договора по чл. 16, ал. 4 от настоящия договор.

**(6)** За възобновяването на дейностите/задълженията по договора, които са били възпрепятствани от непреодолимата сила, страните подписват Протокол за възобновяване най-късно в тридневен срок след изтичане на втория петдневен срок по ал. 4.

**Чл. 19. (1)** Страната по настоящия договор, която се позовава на непреодолима сила, е длъжна да представи всички необходими документи и доказателства, обосноваващи непреодолимата сила, както и да спазва сроковете за уведомления и подписване на необходимите протоколи по предходния член.

**(2) ИЗПЪЛНИТЕЛЯТ** е длъжен да направи необходимото, за да сведе до минимум срока на спиране на изпълнението и да го възобнови веднага щом обстоятелствата позволят това.

**(3)** Сроковете за изпълнение спират/се възобновяват от датата на подписване на Протокола за спиране/Протокола за възобновяване.

**(4)** За периода на спиране на изпълнението плащанията по договора не се дължат.

**Чл. 20. (1)** Когато обстоятелствата от извънреден характер, които се определят като непреодолима сила, възпрепятстват по такъв начин изпълнението на задълженията по договора, че на практика водят до невъзможност за изпълнението на договора като цяло, страната, изпълнението на чиито задължения е възпрепятствано от непреодолимата сила, писмено с известие уведомява насрещната страна за това обстоятелство.

**(2)** След получаване на известието по ал. 1 насрещната страна има право да прекрати договора.

**XІ. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл. 21. (1)** За обезпечение на отговорността на **ИЗПЪЛНИТЕЛЯ** за неизпълнение (включително пълно) или изпълнение, което е частично, лошо (некачествено) или забавено, на което и да е от задълженията си по този договор, **ИЗПЪЛНИТЕЛЯТ** представя преди датата на подписване на този договор и ще поддържа валидна за целия срок на договора гаранция за изпълнение, издадена във формата на парична сума/банкова гаранция/ застраховка на отговорността, за което **ИЗПЪЛНИТЕЛЯТ** представя съответния документ в оригинал преди сключване на настоящия договор.

**(2)** Гаранцията по ал. 1 е в размер на …………. (словом) лева, равняващи се на 2 % *(две на сто)* от цената без ДДС по чл. 3, ал. 1 от настоящия договор.

**(3)** В случай на предоставяне на банкова гаранция за изпълнение, тя следва да бъде с валидност не по-малко от 30 *(тридесет)* работни дни след изтичане срока на договора.

**(4)** При освобождаване на гаранцията по ал. 1 **ВЪЗЛОЖИТЕЛЯТ** не дължи лихви за времето, през което средствата законно са престояли при него.

**(5)** При удължаване срока на договора **ИЗПЪЛНИТЕЛЯТ** се задължава да удължи срока на предоставената гаранция за изпълнение съразмерно на удължения срок. При неизпълнение на това задължение в срок до 5 *(пет) работни* дни от датата на получаване на писмено съобщение от страна на **ВЪЗЛОЖИТЕЛЯ, ИЗПЪЛНИТЕЛЯТ** дължи неустойка в размер на гаранцията за изпълнение по договора.

**(6)** Гаранцията по ал. 1 се освобождава от **ВЪЗЛОЖИТЕЛЯ** изцяло или частично в срок до 10 *(десет)* работни дни след изтичане срока на нейната валидност и при наличие на основание за освобождаването й и ако липсват основания за задържането от страна на **ВЪЗЛОЖИТЕЛЯ** на каквато и да е сума по нея.

**Чл. 22. (1)** В случай на изменение на договора, извършено в съответствие с този договор и приложимото право, включително когато изменението е свързано с индексиране на цената, **ИЗПЪЛНИТЕЛЯТ** се задължава да предприеме необходимите действия за привеждане на гаранцията за изпълнение в съответствие с изменените условия на договора, в срок до датата на подписване на допълнително споразумение за изменение.

**(2)** Действията за привеждане на гаранцията за изпълнение в съответствие с изменените условия на договора могат да включват, по избор на **ИЗПЪЛНИТЕЛЯ**:

**1.** внасяне на допълнителна парична сума по банковата сметка на **ВЪЗЛОЖИТЕЛЯ**, посочена в настоящия договора, и/или:

**2.** предоставяне на документ за изменение на първоначалната банкова гаранция или нова банкова гаранция, при спазване на изискванията на този договор, и/или:

**3.** предоставяне на документ за изменение на първоначалната застраховка или нова застраховка, при спазване на изискванията на настоящия договор.

**Чл. 23. (1)** Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която да бъде безусловна и неотменяема банкова гаранция, съдържаща задължение на банката - гарант да извърши плащане при първо писмено искане от **ВЪЗЛОЖИТЕЛЯ**, деклариращо, че е налице неизпълнение на задължение на **ИЗПЪЛНИТЕЛЯ** или друго основание за задържане на гаранцията за изпълнение по този договор.

**(2)** Банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

**Чл. 24. (1)** Когато като гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, издадена в полза на **ВЪЗЛОЖИТЕЛЯ**, която трябва да отговаря на следните изисквания:

**1.** да обезпечава изпълнението на този договор чрез покритие на отговорността на **ИЗПЪЛНИТЕЛЯ**;

**2.** да бъде със срок на валидност за целия срок на действие на договора плюс 30 (тридесет) работни дни след прекратяването на договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ** при наличието на основание за това, са за сметка на **ИЗПЪЛНИТЕЛЯ**.

**Чл. 25.** Освобождаването на гаранцията за изпълнение се извършва, както следва:

**1.** когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в договора;

**2.** когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

**3.** когато е във формата на застраховка – чрез връщане на оригинала на застрахователната полица на представител на **ИЗПЪЛНИТЕЛЯ** или упълномощено от него лице.

**XІІ. ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 26**. **(1)** Настоящият договор се прекратява:

**1.** С окончателното (навременно и качествено) изпълнение на всички задължения на страните по договора;

**2.** При настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 14 (*четиринадесет*) работни дни от настъпване на невъзможността и да представи доказателства за това.

**(2)** Настоящият договор може да бъде прекратен:

**1.** С писмено споразумение между страните, с което се уреждат и последиците от прекратяването;

**2.** При обявяване в несъстоятелност на **ИЗПЪЛНИТЕЛЯ** или при прекратяване на дейността му;

**3.** Едностранно от **ВЪЗЛОЖИТЕЛЯ**, с 30 (*тридесет*)-дневно писмено предизвестие, отправено до **ИЗПЪЛНИТЕЛЯ**, без да се дължат неустойки или обезщетение и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на **ИЗПЪЛНИТЕЛЯ** и одобрени от **ВЪЗЛОЖИТЕЛЯ** дейности по изпълнение на договора.

**4.** Със седемдневно писмено предизвестие от страна на **ВЪЗЛОЖИТЕЛЯ*,*** при неоснователен отказ от подписване на допълнително споразумение, уреждащо промяна в срока и/или цената на договора поради непредвидени обстоятелства, съгласно разпоредбата на чл. 116, ал. 1, т. 2 от ЗОП;

**5. ВЪЗЛОЖИТЕЛЯТ** може да прекрати договора, ако в резултат на обстоятелства, възникнали след сключването му, не е в състояние да изпълни своите задължения;

**6.** Всяка от страните има право едностранно да прекрати договора с 10 *(десет)*-дневно писмено предизвестие при виновно неизпълнение на задълженията на другата страна.

**ХІІІ. КОНФИДЕНЦИАЛНОСТ**

**Чл. 27. (1)** Всяка от страните по този договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на страните, както и ноу-хау, изобретения, полезни модели или други права от подобен характер, свързани с изпълнението на договора. Не се смята за конфиденциална информацията, касаеща наименованието на изпълнения проект, стойността и предмета на този договор, с оглед бъдещо позоваване на придобит професионален опит от **ИЗПЪЛНИТЕЛЯ**.

**(2)** Конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на конфиденциална информация, когато:

**1.** информацията е станала или става публично достъпна, без нарушаване на този договор от която и да е от страните;

**2.** информацията се изисква по силата на закон, приложим спрямо която и да е от страните; или

**3.** предоставянето на информацията се изисква от регулаторен или друг компетентен орган и съответната страна е длъжна да изпълни такова изискване.

**(4)** В случаите по горните алинеи страната, която следва да предостави информацията, уведомява незабавно другата страна по договора.

 **(5)** Задълженията, свързани с неразкриване на конфиденциалната информация, остават в сила и след прекратяване на договора на каквото и да е основание.

**ХІV. ДРУГИ УСЛОВИЯ**

**Чл. 28. (1)** Изменение на настоящия договор за обществена поръчка се допуска по изключение при условията на чл. 116 от ЗОП.

**(2)** Изменение на настоящия договор за обществена поръчка се допуска и по отношение на общата или единичните цени от договора при възникване на обективни обстоятелства, обуславящи възможност за намаляване на цената.

**Чл. 29.** За всяко изменение на настоящия договор за обществена поръчка при условията на чл. 116 страните подписват допълнително споразумение, което е неразделна част от договора.

**Чл. 30. (1)** Всички съобщения и уведомления между страните във връзка с изпълнението на настоящия договор, ще се извършват в писмена форма и ще са валидни ако са подписани от упълномощените лица.

**(2)** За валидни адреси на приемане на съобщения и уведомления и банкови данни, свързани с настоящия договор се смятат:

**ВЪЗЛОЖИТЕЛ: ИЗПЪЛНИТЕЛ:**

**ОДЗ - Благоевград …………………………………………-**

гр. Благоевград 2700 Седалище: …………………………

ул. “Васил Коритаров” № 2 …………………………………………

БУЛСТАТ/ЕИК: БУЛСТАТ/ЕИК:……………………

тел.: тел.: …………………………………..

факс: факс: ………………………………….

IBAN: …………………………; IBAN: …………………………………

BIC: …………………………… BIC: …………………………………..

**(3) ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички настъпили промени по ал. 2 в срок от 3 *(три)* работни дни, считано от момента на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, ще се счита, че плащанията са надлежно извършени.

**(4)** За дата на съобщението/уведомлението се смята:

а) при лично доставяне - с предаването на приемащата страна срещу подпис с указани дата и час;

б) при изпращане с обратна разписка или куриерска служба - на датата на доставка, отбелязана върху известието за доставяне или на куриерската разписка;

в) при изпращане чрез факс - с получаването на потвърждение за пълнота и непрекъснатост на изпратеното съобщение.

г) при изпращане чрез електронна поща – при условията и по реда на Закона за електронния документ и електронния подпис.

**Чл. 31.** Действието на договора може да бъде временно спряно при наличието на обстоятелства, независещи от двете страни. Спирането на действието на договора се извършва с писмено уведомяване от страна на **ВЪЗЛОЖИТЕЛЯ,** изпратено до **ИЗПЪЛНИТЕЛЯ,** считано от датата на която последният е получил уведомлението. Действието на договора се възобновява след отпадане на обстоятелството, довело до неговото спиране. **ВЪЗЛОЖИТЕЛЯТ** изпраща до **ИЗПЪЛНИТЕЛЯ** писмено уведомление за отпадане на обстоятелството, довело до спиране на действието на договора. Изпълнението на договора се счита за възобновено, считано от датата на получаване на писменото уведомление от **ИЗПЪЛНИТЕЛЯ.**

**Чл. 32.** Никоя от страните няма право да прехвърля никое от правата и задълженията, произтичащи от този договор, без съгласието на другата страна. Паричните вземания по договора и по договорите за подизпълнение могат да бъдат прехвърляни или залагани съгласно приложимото право.

**Чл. 33.** В случай, че някоя от клаузите на този договор е недействителна или неприложима, това не засяга останалите клаузи. Недействителната или неприложима клауза се замества от повелителна правна норма, ако има такава.

**Чл. 34. (1)** Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в договора и приложенията към него, се прилагат следните правила:

**1.** специалните разпоредби имат предимство пред общите разпоредби;

**2.** разпоредбите на приложенията имат предимство пред разпоредбите на договора.

**Чл. 35**. За неуредените в настоящия договор въпроси се прилагат разпоредбите на действащото българското законодателство.

**Чл. 36.** Възникналите спорове по настоящия договор се уреждат чрез преговори между страните, а при непостигане на съгласие спорът се отнася пред компетентния съд на територията на Република България по реда на Гражданския процесуален кодекс.

**Чл. 37.** Настоящият договор се сключи в два еднообразни екземпляра – един за **ВЪЗЛОЖИТЕЛЯ** и един за **ИЗПЪЛНИТЕЛЯ**.

Неразделна част от настоящия договор са следните приложения:

Приложение № 1 - Техническа спецификация на ВЪЗЛОЖИТЕЛЯ *(копие)*;

Приложение № 2 – Техническо предложение на ИЗПЪЛНИТЕЛЯ *(копие)*;

Приложение № 3 – Ценово предложение на ИЗПЪЛНИТЕЛЯ *(копие)*;

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**